## El Museu de les Ciències mostra un aparador dels seus principals continguts en la nova exposició ‘Ens agrada Conciencyarte’

*** L’exposició està situada en la planta baixa del Museu en una zona de lliure accés al públic**

El Museu de les Ciències presenta en la seua nova exposició ‘Ens agrada Conciencyarte’ un recorregut per les principals exposicions que s’exhibixen en el museu, així com dels tallers i activitats científiques dedicades al públic en general i a estudiants.

Situada en el carrer Menor del museu, espai de lliure accés per als visitants, la nova exposició reunix diversos mòduls interactius i expositius distribuïts en tres àrees a manera d’aparador amb l’objectiu de mostrar al públic el que els espera en l’interior de l’edifici.

La primera àrea reunix diverses peces de l’exposició ‘Espai dels Xiquets’ com un tronc fòssil a on es pot vore el pas dels anys marcat en els seus anells, el ‘teatre tàctil’ que convida el visitant a endevinar quin objecte està tocant i un terrari de panderoles. Per a presentar l’exposició sobre l’exploració espacial ‘Gravetat Zero’ s’ha seleccionat el mòdul del pou gravitatori en el qual els visitants llancen boles entre els ‘pous’ gravitatoris que envolten tres planetes amb l’objectiu que les boles passen pel major nombre de planetes sense caure en els pous.

El mòdul ‘Mars viewer’ mostra imatges del planeta roig i pertany a l’exposició ‘Mart. La conquesta d’un somni’. ‘Bosc de cromosomes’ està representada per la rèplica de l’esquelet d’un al·losaure mentres que de ‘La ciència a escena’ es mostra el mòdul ‘Toca si pots’ amb l’holograma d’un moll i els gossos robòtics Aibo. També hi ha diversos jocs interactius referents a l’espectacle ‘Alt voltatge’ sobre el fenomen de l’electricitat que se celebra en el ‘Teatre de la Ciència’.

La segona àrea inclou una gran vitrina dedicada a l’exposició més important del museu ja que exhibix una peça destacada de ‘Leonardo da Vinci. 500 anys de geni’ que anirà canviant en el temps i que en l’actualitat conté l’artefacte ‘Ales batents’. Finalment, l’àrea sobre la història de la vida completa esta mostra amb peces seleccionats de les exposicions ‘Terra extraordinària’, ‘Metamorfosi. El poder de la transformació’ i ‘Bosc de cromosomes’.

Fecha: 02/07/2025